वहीं लोकसभा की कार्रवाई आज उत्तर प्रदेश स्थित कैराना से सांसद रहे हुकुम सिंह को श्रद्धांजलि देने के बाद पूरे दिन के लिए स्थगित कर दी जाएगी। बता दें कि हुकुम सिंह का शनिवार को निधन हो गया था। वहीं तेलगु देशम पार्टी के सांसदों ने संसद में महात्मा गांधी की प्रतिमा के समक्ष विरोध प्रदर्शन किया और केंद्र सरकार से वादे पूरा करने और आंध्र प्रदेश के लंबित मुद्दों को हल करने की मांग रखी। संसद और विधानसभा में महिलाओं के लिए 33% आरक्षण के मुद्दे पर कांग्रेस सांसद रजनी पाटिल ने राज्यसभा में शून्य ऑवर के लिए नोटिस दिया।